Di tazwara nessufeɣ-d seg Umawal semmus taɣulin: asedwel, tasertit, tadamsa, taɣamsa d teɣdemt, ad d-nawi awalen si yal taɣult, ad asen-nexdem imsesten. Di taɣult n usedwel ad nefk imsesten i yimaṣwaḍen d yiselmaden di yal iswiren n ulmud ama d aɣerbaz amenzu, alemmas, tasnawit, d tesdawit. Ma deg taɣulin niḍen ad nerzu ɣer rradyu n Tizi-Uzzu d umaṭaf n rradyu tis snat, ad nextir imselɣuyen ixeddmen tidwilin deg wayen yerzan taɣulinnni, ad asen-nefk imsesten, ad as-rren azamul (+) i wawalen i semrasen d uzamul (-) i wawalen ur semrasen ara, ad d-fken awalen niḍen deg yimukan-nsen. S akin ad nexdem afmiḍi i yigemmaḍ i d-nufa d yiwenniten fell-as.